

#### ประกาศองค์การบริหารส่วนตำบลกรูด

**เรื่อง สอบราคาจ้างโครงการก่อสร้างอาคารศูนย์พัฒนาเด็กเล็ก (สถ.ศพด.1)**

-------------------------------------------------------

 ด้วยองค์การบริหารส่วนตำบลกรูด อำเภอพุนพิน จังหวัดสุราษฎร์ธานี มีความประสงค์จะดำเนินการสอบราคาจ้างโครงการก่อสร้างอาคารศูนย์พัฒนาเด็กเล็ก (สถ.ศพด.1) ขององค์การบริหารส่วนตำบลกรูด โดยมีรายละเอียดดังนี้

 ก่อสร้างอาคารศูนย์พัฒนาเด็กเล็ก (สถ.ศพด.1) รายละเอียดตามแบบมาตรฐานกของกรมส่งเสริมการปกครองส่วนท้องถิ่น กระทรวงมหาดไทย โดยแบ่งงานเป็น 4 งวด ดังนี้

งวดที่ 1 เป็นเงินร้อยละ 25 ของค่าจ้าง รายละเอียดดังนี้

* งานปรับพื้นที่ดำเนินการสถานที่ก่อสร้างและวางผังก่อสร้าง
* งานหล่อคอนกรีตฐานราก เสาตอม่อ ค.ส.ล. ทั้งหมดแล้วเสร็จ
* งานหล่อคอนกรีตคานคอดิน ค.ส.ล. เสา ค.ส.ล. ทั้งหมดแล้วเสร็จ

งวดที่ 2 เป็นเงินร้อยละ 25 ของค่าจ้าง รายละเอียดดังนี้

* งานประกอบและติดตั้งโครงสร้างหลังคาเหล็ก ทาสีกันสนิม ทาสีเคลือบเงาโครงหลังคาเหล็กพร้อมมุงหลังคา ทั้งหมดแล้วเสร็จ
* งานก่ออิฐผนัง ทั้งหมดแล้วเสร็จ
* งานติดตั้งวงกบไม้พร้อมหล่อคอนกรีตเสาเอ็นและเอ็นทับหลังคา ทั้งหมดแล้วเสร็จ

งวดที่ 3 เป็นเงินร้อยละ 25 ของค่าจ้าง รายละเอียดดังนี้

* งานฉาบปูนผนัง ทั้งหมดแล้วเสร็จ
* งานเทคอนกรีตพื้น ค.ส.ล. พร้อมงานปูกระเบื้องพื้น ทั้งหมดแล้วเสร็จ
* งานบุกระเบื้องผนัง ทั้งหมดแล้วเส็จ

งวดที่ 4 เป็นเงินร้อยละ 25 ของค่าจ้าง รายละเอียดดังนี้

* งานติดตั้งระบบไฟฟ้า ทั้งหมดแล้วเสร็จ
* งานติดตั้งระบบสุขาภิบาลและสุขภัณฑ์ ทั้งหมดแล้วเสร็จ
* งานทาสีอาคาร ทั้งหมดแล้วเสร็จ
* งานอื่นๆ ตามที่สัญญากำหนด ทั้งหมดแล้วเสร็จ พร้อมทั้งทำความสะอาดบริเวณสถานที่ก่อสร้างให้เรียบร้อย
* ติดตั้งป้ายประชาสัมพันธ์โครงการ

 ราคากลางตั้งไว้ **1,524,000.-** บาท (หนึ่งล้านห้าแสนสองหมื่นสี่พันบาทถ้วน)

/ผู้มีสิทธิ...

 -2-

  **ผู้มีสิทธิเสนอราคาจะต้องมีคุณสมบัติดังนี้**

 1. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว

 2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา

 3. มีผลงานก่อสร้างประเภทงานเดียวกันกับโครงการก่อสร้างอาคารศูนย์พัฒนาเด็กเล็ก ในวงเงินไม่น้อยกว่า 609,600.- บาท

 กำหนดดูสถานที่ก่อสร้าง ใน**วันที่ 13 กุมภาพันธ์ 2558 ระหว่างเวลา 10.00 น. ถึง15.00 น.** ณ สถานที่ก่อสร้าง และกำหนดรับฟังคำชี้แจงรายละเอียดเพิ่มเติมในวันที่ .....-...... เวลา.....-......น. เป็นต้นไป ณ ที่ทำการ องค์การบริหารส่วนตำบลกรูด (กรณีไม่เข้ามาตามกำหนดเวลาดูสถานที่องค์การบริหารส่วนตำบลกรูดถือว่าท่านรับทราบสถานที่ก่อสร้างแล้ว)

 กำหนดยื่นซองสอบราคา ตั้งแต่วันที่ **6 กุมภาพันธ์ 2558 ถึง 20 กุมภาพันธ์ 2558 ระหว่างเวลา 08.30 น. ถึง 16.30 น.** ณ องค์การบริหารส่วนตำบลกรูด และ ในวันที่ **23 กุมภาพันธ์ 2558 เวลา 09.30 น . ถึง 16.00 น. ณ**  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอพุนพิน) กำหนดเปิดซองสอบราคาใน**วันที่ 24 กุมภาพันธ์ 2558 เวลา 10.30 น.** เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอ พุนพิน) องค์การบริหารส่วนตำบลกรูดจะเรียกผู้ชนะการสอบราคาเข้ามาทำสัญญา ก็ต่อเมื่อองค์การบริหารส่วนตำบลกรูด ได้รับอนุมัติเงินค่าก่อสร้างจากเงินอุดหนุนเฉพาะกิจ ประจำปี ๒๕๕8 และ ได้รับอนุญาตให้ใช้ที่ดินราชพัสดุแล้วเท่านั้น ในกรณีองค์การบริหารส่วนตำบลกรูด ไม่ได้รับเงินงบประมาณ และ ได้รับอนุญาตให้ใช้ที่ดินราชพัสดุ องค์การบริหารส่วนตำบลกรูดจะไม่เรียกผู้ชนะการสอบราคาเข้ามาทำสัญญา และจะยกเลิกการ สอบราคาในครั้งนี้ ผู้ชนะการสอบราคาไม่มีสิทธิ์โต้แย้งใดๆทั้งสิ้น

 ผู้สนใจติดต่อขอซื้อเอกสารสอบราคาโครงการก่อสร้างอาคารศูนย์พัฒนาเด็กเล็ก (สถ.ศพด.1) ในราคาชุดละ **1,500.-** บาท ได้ที่องค์การบริหารส่วนตำบลกรูด ระหว่างวันที่ **6 กุมภาพันธ์ 2558 ถึง 20 กุมภาพันธ์ 2558 เวลา 08.30 – 16.30 น.**  ดูรายละเอียดเพิ่มเติมได้ที่เว็ปไซต์ [www.krud.go.th](http://www.krud.go.th) หรือสอบถามทางโทรศัพท์หมายเลข 0-7740-1100 , 0-7740-1204 ในวันและเวลาราชการ

ประกาศ ณ วันที่ 6 เดือน กุมภาพันธ์ พ.ศ. 2558

 (ลงชื่อ)

 ( นายสมพร อภิวัฒน์วราวงศ์ )

 นายกองค์การบริหารส่วนตำบลกรูด